børste
Store norske leksikon,Teknologi og industri,Håndverk,Redskaper og festemidler
Børste er et redskap for rensing, rengjøring eller greing, for eksempel av håret. Børsten består oftest av et kort skaft med bust på.
Fremstilling av børster og pensler i primitiv form er kjent alt fra oldtiden. Materialet var bust av dyr eller vegetabilsk fiber, med skaft av tre eller bein. I våre dager brukes også nylon eller andre typer kunstbust, men metall forekommer også. Skaftet er som oftest av tre, plast eller andre plastlignende materialer. Bruksområder Børster har utallige bruksområder; i tillegg rensing og fjerning av støv og skitt er det spesielle børster for greing av hår og dyrepels. Av forskjellige børstetyper kan nevnes støvbørste, hårbørste, tannbørste, oppvaskbørste, klesbørste og skobørste. For mer hardhent børsting og bearbeiding av overflater finnes for eksempel stålbørster for fjerning av maling eller rust. Om vi utvider begrepet børste med kost, har vi dessuten feiekost og malerkost. Les mer i Store norske leksikon verktøy